17/10/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2019/35667.- Resolución de concesión provisional do Programa FO300/2019

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.- Por acordo da Xunta de Goberno do 1 de febreiro de 2019 aprobáronse as Bases Reguladoras Xerais das convocatorias de subvencións dirixidas a Entidades, da Deputación Provincial da Coruña, ano 2019 publicadas no BOP número 72 do 15 de abril de 2019. Así mesmo, por acordo da Xunta de Goberno do 4 de xaneiro de 2019 aprobáronse as Bases reguladoras do Programa FO300: Convocatoria do programa de subvencións destinado a entidades lucrativas para a produción de proxectos singulares de especial interese cultural na provincia da Coruña durante o ano 2019. A dita convocatoria foi publicada no BOP nº 6 do 9 de xaneiro de 2019 e o prazo de presentación de solicitudes finalizou o día 15 de febreiro de 2019 ás 14:00 horas. Segundo.- A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Terceiro.- Na partida orzamentaria 0612/3341/479 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0612/3341/479, sendo o importe total proposto de 102.404,95€. 3.- Conceder provisionalmente as subvencións ás entidades que se relacionan no Anexo-3, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante.4.- Desestimar as solicitudes que figuran no Anexo 4 por non acadar a puntuación mínima de 44 puntos. Esta puntuación mínima determinouse por tratarse dun programa destinado a financiar proxectos singulares de especial interese cultural, unha vez realizada a valoración das solicitudes de conformidade coa base 8.1 das Bases reguladoras específicas e, tendo en conta que a dotación orzamentaria non era suficiente para conceder os importes solicitados.5.- Informar ás entidades solicitantes que de conformidade co disposto no artigo 29 da Lei xeral de subvencións, e asimesmo no artigo 27 da Lei 9/2007 de subvencións de Galicia, só se permite a subcontratación da actividade cando a normativa reguladora da subvención así o previra. Esta posibilidade non está contemplada nas Bases reguladoras deste programa de subvencións, logo non é posible legalmente a subcontratación das actividades subvencionadas, agás nos supostos recollidos na base 7:“. No caso de que se solicite a autorización para concertar a execución total ou parcial das actividades con persoas xurídicas vinculadas, (.) deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social.” A falta de determinación do límite cuantitativo, opera o límite xeral do 50% da actividade subvencionada.6.- Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). En todo caso, esta autorización queda condicionada ao disposto na resolución de concesión definitiva.7.- Publicar a presente resolución de concesión provisional no Boletín Oficial da Provincia co que se entenderá notificada aos interesados, de acordo co no artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na páxina web da Deputación.8.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.9.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total concedido 102.404,95€ Total concedido 93.732,62€ Por non acadar a puntuación mínima de 44 puntos, segundo o exposto no apartado 4 desta resolución. A Coruña, 15 de outubro de 2019 O presidente, O secretario, Valentín González Formoso José Luis Almau Supervía